संगीत से मिलता है सुकून : रघुबीर यादव  
पीपली लाइव के जरिए प्रशंसकों का दिल जीतने वाले कलाकार रघुबीर यादव का कहना है कि उन्हें गायन से काफी लगाव है...
पीपली लाइव के जरिए प्रशंसकों का दिल जीतने वाले कलाकार रघुबीर यादव का कहना है कि उन्हें गायन से काफी लगाव है और तनाव के पल में संगीत से काफी सहारा मिलता है। इस लोकप्रिय अदाकार की गायन क्षमता से लोग भली-भांति तब परिचित हुए जब लोगों ने महंगाई डायन खाए जात है.. सुना।  रघुबीर कहते हैं, मैं हमेशा एक गायक बनना चाहता था। मैं गायन को करियर के तौर पर नहीं अपना सकता, क्योंकि मुझे नहीं लगता है कि वर्तमान पीढ़ी मेरे गायन शैली को पसंद करेगी। अदाकार का कहना है कि निजी जिंदगी में अभी पूर्व पत्नी के कारण वह कानूनी उलझनों का सामना करना पर रहा है, ऐसे में संगीत से उन्हें काफी सहारा मिलता है।  उन्होंने कहा, मैं अपनी पूर्व पत्नी के कारण काफी लंबे समय से तनाव में हूं। मुझे अकेला रहने के लिए भागना पड़ा। मैं उसकी और उसकी मांगों से थक चुका हूं। ऐसे समय में संगीत ही मेरे दिमाग को सुकून और मानसिक शांति प्रदान करता है।  रघुबीर यादव अभी एक बुरा आदमी की शूटिंग कर रहे हैं। आगामी फिल्म मोड़ में पिता की किरदार में वह नजर आएंगे। इसमें उनके साथ आयशा टाकिया और रणविजय सिंह भी हैं।